Ny abbor-gjedde-gjørs versus!
Search for:
Ny abbor-gjedde-gjørs versus!
September 2, 2015
Posted by Morten
I en rekke år har jeg og Jørgen hatt versus konkurranser. Jørgen vs. Morten. Idag var det igjen duket for en abbor – gjedde – gjørs versus. De siste gangene har vi innført regler som følger; abbor, gjedde og gjørs som tellende fisk der arten gir 10 poeng + antall % av gjelende norgesrekord.
Jeg gikk som vanlig høyt ut og lova seier, selv om jeg de siste gangene har gått på smell på smell. Jørgen er en seig fyr som ikke gir seg og flink til å fiske er han også.
Gutta på vei ut. Spenningen var til å ta og føle på
Konkurransen var ikke mer enn 10 minutter gammel da Jørgen klinka til og satt standarden med en gjørs på 2890 g.
Jørgen kjører fin gjørs etter få minutter med balansen nær bunnen
Med denne fine gjørsen i båten var det bare for meg å gi jernet
Med denne gjørsen på nesten 3 kilo var det bare for meg å satse videre. Etter få minutter hadde jeg kjenning i dypet og etterhvert fikk jeg et kontant hugg på balanse pilken. Fisken gikk på snella og virka pen. Etter noe kjøring fikk jeg en pen storabbor på 1270 g.
Denne fisken på 1270 g ga fine poeng i versus konkurransen
Abbor på 1270 g sparker ifra seg på lett utstyr. Skikkelig frisk kubbe!
Dermed hadde jeg satt standarden med denne abboren også, så nå var det brått litt jevnt igjen.
Ble også en fin abbor rett etterpå på meg som såvidt ikke bikka kiloen. En fisk som da ikke teller i konkurransen. Men moro allikevel.
Abboren var hissig på balansepilken idag
Etterhvert bestemte vi oss til å flytte oss til en annen hotspot. Her ville vi erfaringsmessig få litt mindre gjørs og abbor. Men de største eksemplarene er også å finne innimellom.
Jørgen dro den ene smågjørsen etter den andre, mens jeg holdt meg på abborkjøret. Nesten uansett hva jeg prøvde så knakk jeg ikke gjørs – koden. Tipper Jørgen fikk 15 gjørs fra 0,4 – 1,3 kg. Utrolig nok fikk jeg nesten ikke gjørs selv om jeg brukte eksakt samme jigg som Jørgen. Da er det bare handlaget og gangen på jiggen igjen.
Smågjørsen florerte til tider
Smågjørsen holdt det gående
Måtte tjuvtitte litt på Jørgen og etterhvert "knakk" jeg koden etterhvert. Snakk om detaljer for å få den til å ta 🙂
Fikk etterhvert knepet en smågjørs på 970 g, men den satt langt inne for meg
Gikk litt etter gjedda også, men der fikk vi ingen i båten selv om vi hadde på et par fisker hver. Uten fortom så blir det fort "kløpping" for å si det sånn.
Så resultatet av konkurransen ble som følge;
Jørgen;
Gjørs : 2890 g
Abbor : 840 g
Morten
Gjørs : 970 g
Abbor : 1270 g
Gjeldene norgesreorder for de to artene er 3170 g for abbor og 11660 g for gjørs.
Etter noen kjappe tastetrykk på kalkulatoren ga dette følgende tall;
Jørgen; 24,8 + 10 (gjørs) + 26,5 + 10 (abbor) = 71,3 poeng
Morten; 8,3 + 10 (gjørs) + 40,0 + 10 (abbor) = 68,3 poeng
Dette vil si et knepent tap på fattige 3 poeng 🙁 Surt, men sånn er det 😉 Hadde jeg bare fått opp gjedda som kløppa……
Vandrepokalen er (enn så lenge) i Jørgens hender
Måtte se meg slått nok en gang der gett, men jeg kommer sterkere tilbake. Den som vinner pokalen 3 ganger får det til odel og eie. Nå står det 1-1 🙂
Updated: September 2, 2015 at 22:41
◀ 2 kilos på tørrflue!
Fri fra laksens lenker! ▶
Comments
Jørgen Ø says:
September 3, 2015 at 01:07
Bra match Morten! Og selv om du ikke vant, kan du trøste deg med at du fikk den gjeveste fisken. Gleder meg alt til neste versus, da kan alt skje.
Reply
Morten says:
September 3, 2015 at 06:08
Ja takk for nok en fin versus! Gleder meg alt til neste gang, det blir stas. Blir flere arter da så da kan jeg kanskje plukke litt poeng 😉
Reply
Leave a Reply Cancel reply
Your email address will not be published. Required fields are marked *
Comment *
Name *
Email *
Website
A
Fiskeforhold
Flo og fjære
Kart
Temperatur i sjøen
Vannstand nedre Glomma
Været
Fluebinding
Bindevideoer
Linker
Mine fiskebilder/filmer
Film/Cover
Filmsnutter
Mine fiskereiser
Azorene
Bornholm
Cuba
Danmark
Finnmark
Gotland
Grønland
Island
Kolahalvøya
Lofoten/Røst
Mongolia
Sør – Afrika
Statistikk/Børs
Berbyelva
Bornholm
Mörrum
Skjern Å (Danmark)
Ågårdselva
Örekilsälven (Munkedal)
Asteroid Theme